CELEX: 31993D0399
Language: el
Date: 1993-06-16 00:00:00
Title: 93/399/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουνίου 1993 για την παράταση, όσον αφορά την εισαγωγή υλικού πολλαπλασιασμού των καλλωπιστικών φυτών και καλλωπιστικών φυτών από τρίτες χώρες, της προθεσμίας που αναφέρεται στο άρθρο 16 παράγραφος 2 της οδηγίας 91/682/ΕΟΚ του Συμβουλίου

Avis juridique important

|

31993D0399

93/399/ΕΟΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουνίου 1993 για την παράταση, όσον αφορά την εισαγωγή υλικού πολλαπλασιασμού των καλλωπιστικών φυτών και καλλωπιστικών φυτών από τρίτες χώρες, της προθεσμίας που αναφέρεται στο άρθρο 16 παράγραφος 2 της οδηγίας 91/682/ΕΟΚ του Συμβουλίου  

Επίσημη Εφημερίδα αριθ. L 177 της 21/07/1993 σ. 0026 - 0026

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουνίου 1993 για την παράταση, όσον αφορά την εισαγωγή υλικού πολλαπλασιασμού των καλλωπιστικών φυτών και καλλωπιστικών φυτών από τρίτες χώρες, της προθεσμίας που αναφέρεται στο άρθρο 16 παράγραφος 2 της οδηγίας  91/682/ΕΟΚ του Συμβουλίου(93/399/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 91/682/ΕΟΚ του Συμβουλίου της 19ης Δεκεμβρίου 1991 περί εμπορίας του υλικού πολλαπλασιασμού των καλλωπιστικών φυτών και των καλλωπιστικών φυτών (1), και ιδίως το άρθρο 16 παράγραφος 2,  Εκτιμώντας:  ότι το χρονοδιάγραμμα που αναφέρεται στο άρθρο 4 της εν λόγω οδηγίας δεν έχει ακόμη καταρτισθεί- ότι, κατά συνέπεια, την 1η Ιανουαρίου 1993 δεν θα υπάρχουν κοινοτικοί όροι εν ισχύι- ότι η συνήθης εμπορική πρακτική των κρατών μελών δεν πρέπει να διακοπεί, θα πρέπει δε να επιτραπεί στα κράτη μέλη να συνεχίσουν να εισάγουν υλικό πολλαπλασιασμού και καλλωπιστικά φυτά που παράγονται σε τρίτες χώρες- ότι η παράταση της προθεσμίας θα γίνει κατά χώρα, λαμβάνοντας υπόψη το πρόγραμμα εκτίμησης των συνθηκών που επικρατούν στις αντίστοιχες τρίτες χώρες- ότι απέβη αδύνατον να καταρτισθεί τέτοιου είδους πρόγραμμα, ελλείψει κοινοτικών όρων- ότι, επί του παρόντος, η προθεσμία της 1ης Ιανουαρίου 1993 πρέπει να παραταθεί για τις τρίτες χώρες εν γένει- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής για το Υλικό Πολλαπλασιασμού και τα Καλλωπιστικά Φυτά, όπως προβλέπεται στο άρθρο 21 της εν λόγω οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η προθεσμία που αναφέρεται στο άρθρο 16 παράγραφος 2 πρώτη υποπαράγραφος της οδηγίας 91/682/ΕΟΚ παρατείνεται έως τις 31 Δεκεμβρίου 1993.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 16 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 376 της 31. 12. 1991, σ. 21.